钦定古今图书集成/方舆汇编/职方典/第1367卷 > 水利附
## 钦定古今图书集成/方舆汇编/职方典/第1367卷 > 水利附

本府。〈海康县附郭。〉

雷地滨海，平畴万顷，飓风时作，咸水逆流，田庐尽伤。宋绍兴，经界司始委胡簿沿海筑堤以御之，起自海康白院渡，延袤遂溪进德村。《乾道五》

年，郡守戴之邵察前堤尚隘，复于胡簿堤外增筑，尽包滨海斥卤之地，高广倍前，垦田数百馀顷，名曰《陈言》。盖因陈氏建言而成也。厥后提刑张琮、通判赵希吕、郡守薛直夫、孟安仁，元宣尉使张温相继修筑。明洪武四年，同知余麟孙、海康知县陈本、遂溪知县王渊协议修筑。以海康分为南北二岸，北岸以二十八宿为号，分二十处，起自白院渡止于河南村，长九千七百五十四丈，高一丈四尺，阔八尺。南岸以《千字文》四十字为号，分四十处，自擎雷渡南，止于那涌港，长八千七百二十四丈，高阔如前。遂溪以“天干” 为号，分十处，起自第三都村，止于通明港口。进德村长四千五百二丈，高一丈三尺，基址阔一丈六尺，面六尺。成化八年，飓风作，岸崩，知府黄瑜委推官秦钟、县丞周荣督工修筑，寻复崩，知府魏瀚继筑。正德十年又圮，知府王秉良增筑，功倍昔。嘉靖元年，知府易蓁复于康海北岸“角” 字号接起创筑一岸，长三千二百九十丈，分为八处，以六艺、《礼》《乐》、射、御、书、数为号。南岸“霜” 字号接起创建一岸，长一千六百一十丈，分为六处，以“金生” 、“丽水” 、“玉出” 为号，各置本闸，以绍前功。嘉靖十年，郡人监生黄元佐奏准给官，于要害水闸易石砌，以求永久。通判戴惟端徒费无成。至嘉靖壬子六月，飓风大发，咸潮淹至东南城南北二洋，居民漂荡数千家，淹死数千人。知府罗一鹗调三县夫修筑。隆庆庚午，风潮又作，崩岸数十丈。知府唐汝迪修补“张” 字岸，湾曲于水易坏，移高改直。万历十六年至十八年，飓风连作，岸基崩陷，两洋亿万顷田，悉属荒芜。知府林廷陞委海康知县秦懋义亲勘，支库银一千五百两，丁粮起派银一千五百两，为募工椿石之用。推官陈泰旦督工从底修筑，高大倍前。内河渠闸口，俱以石砌，圩岸巩固，风潮不能为灾。

“六” 字号三百四十丈，水闸一。

“艺” 字号三百六十丈，水闸一。

“礼” 字号五百五十丈，水闸一。

“乐” 字号三百二十丈，水闸一。

“射” 字号三百五十丈，水闸一。

御字号三百二十丈，水闸一。

“书” 字号三百五十丈，水闸一。

“数” 字号七百丈水闸一。

“角” 字号三百二十三丈，水闸一。

“亢” 字号四百五十丈，水闸一。

“氐” 字号二百五十丈，水闸一。

“房” 字号一百五十丈，水闸一。

“心” 字号二百九十三丈，水闸一。

“尾” 字号三百五十丈，水闸一。

“箕” 字号二百五十丈，水闸一。

“斗” 字号五百五十丈，水闸一。

“牛” 字号五百五十丈，水闸一。

“女” 字号二百二十二丈，水闸一。

“虚” 字号五百五十五丈，水闸一。

“危” 字号七百五十丈，水闸一。

“室” 字号二百五十丈，水闸一。

“壁” 字号三百五十丈，水闸一。

“奎” 字号二百一十三丈，水闸一。

“娄” 字号二百五十丈，水闸一。

“胃” 字号二百八十丈，水闸一。

“昴” 字号五百七十丈，水闸一。

“毕” 字号二百七十一丈，水闸一。

“觜” 字号三百六十八丈，水闸一。

“参” 字号三百二十丈，水闸一。

“井” 字号三百三十三丈，水闸一。

“鬼” 字号三百三十丈，水闸一。

“柳” 字号二百七十丈，水闸一。

“星” 字号四百九十九丈，水闸一。

“张” 字号三百丈水闸一。

“翼” 字号三百丈水闸一。

“轸” 字号一百五十丈水闸一。以上皆县北堤。“天” 字号二百六十八丈水闸一。

“地” 字号三百四十四丈，水闸一。

“元” 字号二百七十八丈，水闸一。

“黄” 字号四百二十七丈，水闸一。

“宇” 字号二百八十九丈，水闸一。

“宙” 字号三百六十一丈，水闸一。

“洪” 字号三百丈水闸一。

“荒” 字号二百五十丈，水闸一。

“日” 字号二百三十一丈，水闸一。

“月” 字号一百三十丈，水闸一。

“盈” 字号二百六十七丈，水闸一。

“昃” 字号三百一十五丈，水闸一。

“辰” 字号三百八十二丈，水闸一。

“宿” 字号二百四十七丈，水闸一。

“列” 字号二百三十三丈，水闸一。

“张” 字号一百五十丈，水闸一。

“寒” 字号一百七十丈，水闸一。

“来” 字号三百三十丈，水闸二。

“暑” 字号二百丈水闸一。

“往” 字号二百丈水闸二。

“秋” 字号二百八十六丈，水闸二。

“收” 字号二百五十丈，水闸二。

“冬” 字号三百丈水闸一。

“藏” 字号三百五十一丈，水闸二。

“闰” 字号一百七十丈，水闸一。

“馀” 字号一百二十丈，水闸一。

“成” 字号一百二十丈，水闸一。

“岁” 字号一百二十丈，水闸一。

“律” 字号一百四十丈，水闸二。

“吕” 字号一百四十丈，水闸一。

“调” 字号一百四十丈，水闸一。

“阳” 字号一百四丈，水闸一。

“云” 字号一百三十丈，水闸一。

“腾” 字号一百丈水闸一。

“致” 字号一百八十丈，水闸一。

“雨” 字号一百二十丈，水闸一。

“露” 字号一百二十丈，水闸一。

“结” 字号二百丈，水闸一。

“为” 字号一百二十丈，水闸一。

“霜” 字号二百六十丈，水闸一。

“金” 字号一百八十丈，水闸一。

“生” 字号一百八十丈，水闸一。

“丽” 字号一百八十丈，水闸一。

“水” 字号三百二十丈，水闸一。

“玉” 字号三百五十丈，水闸一。

“出” 字号四百丈水闸一。以上皆县南堤。

何公渠　有三：宋绍兴二十八年，郡守何庾开凿，一自西湖西闸，由西山南流，灌白沙田；一自西湖东闸，直下南亭，横经通济桥而注之东；一自特侣塘建闸南流，与湖水合，溉万顷洋田，时号“何公渠。” 岁久湮废迹存，惟西山如故。

戴公渠　有二，俱宋乾道五年郡守戴之邵凿。一何公特侣渠近山易湮，乃去何渠之东四百二十步，别开一渠，导流而南，会张赎塘水，至东桥与西湖渠水合，计长二千七百六十丈，阔三丈，深一丈；沿渠筑堤潴水，高阔各六尺。堤置八桥以通往来，开八渠以分灌溉，各长一千八百丈，阔一丈，深五尺；东建万顷闸以拒水，启南亭闸以泄水，增堤建六闸，开二十四渠，以沃东北上游之田。各长一千二百丈，深阔各五丈。凡渠首尾悉为闸以出纳，经营周密，民刻石号曰“戴公渠” ，一“何公。” 南亭渠闸湮废，水不东流。复于西湖东凿渠水入城，由圆通宝阁下过东，与东渠河水合，灌附郭高壤田。委流至东桥，合特侣水，亦灌东洋田，计长四百二十丈，深九尺，阔七尺，俱砌以石。凡通衢则架石桥，民亦刻石于阜民桥下，号曰“戴公渠。” 嘉熙间郡守薛直夫、明天顺间参政胡拱辰、成化末郡守魏瀚、弘治初郡守邓璩，相继濬决。至弘治十二年，佥事王相以淤积水滞，命知县王琄毁其石，移砌南亭渠闸，引擎雷溪湖水直抵南亭，转东，会特侣水灌东洋田，功未就而二公俱罢，两渠并废。正德九年，郡守王秉良伐石沿砌，戴渠复焉。万历甲辰，推官高维岳复濬治之。宋薛直夫有《渠堤记》。明吏科给事中许子伟有记。

那耶陂　在县西南五里第四都麻扶村。宋宝祐四年，郡守孟安仁始为塘。明洪武八年，通判李希祖易为陂，建闸灌麻蛇洋田。洪武二十八年，主簿郑伯高重筑。

穷源陂　在县西南五里第四都麻扶村。宋宝祐间，郡守孟安仁始为塘。明洪武八年，通判李希祖易为陂，引水灌本村田。洪武二十八年，主簿郑伯高重筑。

那崔陂　在县西四十里第四都平原村。宋治平四年，乡人颜同翁始为塘，后废。明洪武十八年，知府秦时中易为陂，灌调爽等处田，以岸有“颜那崔家居” ，故名。

徒林陂　在县西四十里第四都略斜村。宋治平间，开筑为塘灌田，后废。明洪武三年，知县陈本改筑为陂，灌田如故。

象骨陂　在县西二十里第四都白院村。以田西石类象，故名。宋咸淳间为塘。明洪武三年，知县陈本易为陂，灌田四顷。

曹家陂　在县东南三十里第一都曹家村。明永乐四年，通判张楫委官伐石建桥闸，沿旧渠引水，自本村迤逦特官路之西。长七十丈，阔一丈六尺，深五尺。正德九年，知府王秉良拆其石，移砌戴渠。今闸废渠存。

那多末陂　在县西七十里第四都山仁村，以岸冢僧名。宋元符家，乡民开为塘灌田。元季废。明洪武三年，知县陈本改为陂。洪武二十八年，主簿郑伯高筑。

芝林南堰　在县南二十里第一都芝村。明天顺间，乡民筑东西闸二沟，灌南洋田，岁久崩坏。正德丙子重筑，寻圮。嘉靖五年复筑，又圮。因在芝林南溪，故名。

芝林北堰　在芝林村。明天顺间，乡民筑东西闸二沟，灌北洋田。后兴废不一。嘉靖四年重筑，寻复崩。嘉靖十九年又筑，因在芝林北溪，故名。赤坭堰　在县西七十里第七都赤坭村。明天顺间乡民筑，引水灌赤坭、颜沙等坑田。

那奇桥闸　在县西二十里第八都。明嘉靖二十年，乡民告于抚按，给银市石修砌，建闸为桥二间，跨于横罡溪上，长十丈馀，灌田数十顷。徒兵塘　在县西一十五里第四都徒兵村。元至治二年，乡民筑，周广二亩，灌本处田。

石奇塘　在县西七十里第二都北山村。宋宝祐四年，郡守孟安仁开筑，周广八亩，灌麻扶等处田。明洪武二十八年，通判李希祖、正德乙亥，知府王秉良相继重濬。

那蕴塘　在县西四十里第四都那蕴村。宋嘉祐八年，乡人开筑，灌本处田。明洪武十年重筑。柯四苟塘　在县东南三十里第一都扶柳南坡。宋治平四年，乡人柯四苟开筑，周广六亩，积水荫扶柳等处田。明洪武二十八年，知府秦时中重筑。万历四十一年，居民争讼，县丞项世聪亲勘，柯四苟塘以难修复，去二里许有岩家滩，广将十亩，洼下可潴水待灌。乃捐俸买田开塘，以均给八岸，而移其税于缺额。众皆悦服，郡守深嘉其能。

都悲塘　在县西六十里第四都都悲村。宋宝祐间开筑，积水灌本处田。明洪武七年重筑。那勤万塘　在县西南六十里第四都勤万村。宋天禧间开筑，积水灌本处田。明洪武间重筑。那蓬塘　在县西南一百五十里第九都那蓬村。明洪武十一年知县黄弼开筑，积水灌英蓬等处田五顷。

那劳塘　在县西南一百五十里第九都那劳村。元至大三年开筑，积水灌塘下田。明洪武十四年修筑。

漏吝塘　在县西南一百五十里第九都漏吝村。明洪武时，知县黄弼开筑，积水灌本处田。谭家塘　在县西南一百四十里第九都平栏村。元至大间开筑，积水灌下坡等处田。明洪武十二年重筑。

椰子塘　在县西南一百里第十一都良慕村。宋宝祐四年，郡守孟安仁开筑，周广六十馀亩，积水灌良慕等处田。明洪武十八年，知府秦时中重筑。

潭榄塘　在县西南一百里第十九都那牵村。明洪武间，闸水为塘，周广二十亩，积水灌那多干田二顷馀。

那让酸塘　在县西南二十里第四都中和石头村后。明洪武十四年，乡民报官开筑。周广一顷七十馀亩，积水灌本处田。

南亭塘　在县西第二都西陂上。

白水塘　在县西二里第二都西陂上。

遂溪县

“甲” 字号四百五十二丈河北水闸一：

“乙” 字号四百五十二丈，北家水闸一

“丙” 字号四百五十二丈，蓉水闸一。

“丁” 字号四百五十二丈，无闸。

“戊” 字号四百五十二丈，无闸。

“己” 字号四百五十二丈，李家水闸一。

“庚” 字号四百五十二丈，无闸。

“辛” 字号四百五十二丈，麻洋水闸

“壬” 字号四百五十二丈麻娄水闸

“癸” 字号四百五十二丈，无闸。

壬癸，二岸当通明港口闸陷成潭，县丞赖愈秀中详改新岸四百三十六丈，修葺旧岸二千七百八十丈，岸复完固。

西湖堤　宋郡守何庾因罗湖水筑堤成湖，开建东西二石闸，后湮塞。郡守戴之卲重修，名“西湖堤。” 出城西半里，横跨西陂，为往来路。厥后郡

守杨表、黄行可相继修葺。后因水啮堤崩，西闸亦崩。署郡事戴嘉猷重修堤岸，伐石砌闸，民实赖之。

护城堤　明嘉靖二十一年，巡抚都御史蔡经“相城东北薄海空阔，议筑堤以卫风气” ，命分巡道翁溥亲督成堤，长七百馀丈，阔二丈，高八尺。积税二十五亩，给官价银七十馀两。其税用开垦，别税补之。

特侣渠　亦号“何公渠” ，导特侣塘水，直至天妃宫前，与西湖水合流。古设九桥以渡行人，其支流以灌东洋万顷。明万历三十年，推官高维岳添石砌濬，民咸利焉。

都贺陂　在县南五十八里。元县令都贺筑塞，因名。“灌云脚” 等处田。明洪武间，县丞薛成玉重修。

东溪陂　在县城外东北隅。距县半里。明嘉靖十年，知县张惠筑水，灌南门、西门等田。水初直泻傍塘桥下，万历五年，推官陈王政署县，补筑土陇，自东山坡尾筑，接水旋出桥上，环抱邑城。潭车塘　在县南一百八十里潭车村。元时开筑，广十二亩，灌潭车村下岸等处田。明洪武间，知县张昭重修。

古州塘　在县南一百八十里古州村。宋太守俞冷筑塞，广十五亩，其水灌古州田。明洪武二十年，知县王渊重修。

张赎塘　在县南一百八十里张赎村。原名“张熟。” 宋郡守何庾开筑，广四十亩，其流通万顷，闸渠俱灌东洋田。明洪武间，县丞薛成玉重筑，岁久闸废。嘉靖间，乡民承买为田，郡人张一拱寻赎还为塘，因名曰“张赎。” 今复废为田。

都典塘　在县南一百八十里都典村。元时开筑，广六亩，灌东洋田。县丞薛成玉重修。

曾古塘　在县北十里排后铺。明洪武间，知县张昭开筑，广三亩，灌东山村田。

调离塘　在县南一百二十里塘边村。明洪武间，知县张昭开筑，广二十亩，灌本村田。

徒磊塘　在县南一百里东岸村。明洪武间县丞薛成玉修筑，广二十亩，灌东岸田二顷馀。那都流潭塘　在县东南七十里大塘村。明洪武间修筑，近水涸塘湮，居民承买为田。

那咏塘　在县西北一十五里官井村。元时修筑，广十亩，积灌本处田。明洪武间重修。

黄家塘　去县一百八十里，居梅村。明洪武间修筑，广十馀亩，灌居梅村田。

平馀塘　在县北一十五里白沙村。明洪武间修筑，广一十馀亩，灌本处田。

博格塘　在县南一百八十里。元时修筑，积水灌博格洋田。明洪武四年，知县王渊重修，今废为田。

宾蒌塘　在县南八十里陈家村。明洪武间，知县张昭重筑，广五亩，灌那楠、琥坑田。

特侣塘　广四十八顷，在县南一百八十里小山村。宋郡守何庾开渠筑堤，建闸导流，灌东洋田四十馀顷。郡守戴之卲重修。明洪武四年，同知余麒孙沿旧开筑。万历三十七年，同知应麟将寄插塘没官谷价，买石坚砌，十闸起十岸，人夫修筑，应麟自为《记》。

徐闻县

清水堰闸　在县西南二十里。明洪武十八年，致仕御史黄惟一奏筑，引水灌讨网等田。潘家塘闸　在县东六十里，灌潘家前后田。《大水》上下二堰闸　在县东十里，灌迈椰、斗龙田。

麻栏堰闸　在县东十里。

龙门堰闸　在县东五十里，灌龙门洋心田。清水官堰　在县东南七里。明弘治二年，海北道傅委通判熊魁督民开筑，申设塘长、塘甲，优免差役，巡守灌田，知县熊敏伐石修砌。

麻练陂　在县南二十里。明洪武三年，知县武亮筑，灌麻练等田。

保水塘　在县南十五里。明洪武间，砌灌保水田。

迈果塘　在县东六十里。积水灌田，极旱不竭。李家塘　在县东七十里。官为开渠，灌田四百馀顷。原设塘甲修整，后废。明正德五年，知县平纲复之，灌溉如初。

颜家现摄二塘　在县东七十里。明洪武间，筑堰灌后湖田，又设田甲，至今修整不废。

南壅塘　在县南十里许。东灌禄澳旧片，西灌那流边，贡田百馀顷。

龙船塘　在县东四十里笃牛村，灌田百馀顷。

石门塘　在县东十里石门岭上。储水灌岭边田，久圮无水。明嘉靖三十八年，邑人教授锺世盛捐金募工筑堤，储水不竭。

那包塘　在县东七十里，灌那包田。

畅草塘　在县南十里许，灌双沟、那贡等田。龙摹塘　在县西北十里。传云“昔有龙出其地，遂成陂塘” ，灌本处田十馀顷。。